Նիդերլանդների պատերազմի, Հոլոքոստի ու ցեղասպանության ուսումնասիրությունների ինստիտուտ

Նիդերլանդների պատերազմի, Հոլոքոստի ու ցեղասպանության ուսումնասիրությունների ինստիտուտ (Նիդերլանդների «ՆԻՈԴ» պատերազմի, Հոլոքոստի ու ցեղասպանության ուսումնասիրությունների ինստիտուտ, ), կազմակերպություն Նիդերլանդներում, որի արխիվներում պահպանվում և իրականացվում են Երկրորդ համաշխարհային պատերազմի, Հոլոքոստի և ամբողջ աշխարհի այլ ցեղասպանությունների անցյալի և ներկայի պատմական ուսումնասիրություններ։ Ինստիտուտը հիմնադրվել է «Նիդերլանդների պատերազմական փաստաթղթերի ինստիտուտի» (Nederlands instituut voor oorlogsdocumentatie, NIOD, նախկինում՝ Rijksinstituut voor oorlogsdocumentatie, RIOD) և «Հոլոքոստի ու ցեղասպանության ուսումնասիրությունների» (CHGS) կազմակերպությունների միավորման արդյունքում։

1999 թվականի հունվարի 1-ից ինստիտուտն ընդգրկված է Նիդեռլանդական արվեստների և գիտությունների թագավորական ակադեմիայի կազմում։

Պարտականություններ 
ՆԻՈԴ-ի նպատակն է՝ հավաքագրել, ղեկավարել, բացել և հասանելի դարձնել Երկրորդ համաշխարհային պատերազմի վերաբերյալ արխիվներն ու հավաքածուները, իրականացնել գիտական հետազոտություն և այն հրապարակել, պետական կառավարման մարմիններին և անհատներին տալ տեղեկատվություն, խթանել և կազմակերպել բանավեճեր պատերազմի, պատերազմական բռնությունների հենք հանդիսացող գործընթացների վերաբերյալ։ ՆԻՈԴ-ը ղեկավարում է նաև Նիդերլանդների գերմանական օկուպացիայի և Հոլանդական Արևելյան Հնդկաստանի ճապոնական օկուպացիայի արխիվները, ինչպես նաև գաղտնի թերթերի և թռուցիկների, լուսանկարների, գրքերի և հոդվածների խոշոր հավաքածուներ։

Ուսումնասիրություններ և հրապարակումներ 
Ինստիտուտը հրապարակել է Het Koninkrijk der Nederlanden in de Tweede Wereldoorlog (Նիդերլանդների Թագավորությունը Երկրորդ համաշխարհային պատերազմի ժամանակ) աշխատությունը (տասնչորս հատոր, 18000 էջ)։ Լոե դե Յոնգի գլուխգործոցը Երկրորդ համաշխարհային պատերազմի ժամանակ Նիդերլանդների Թագավորության պատմության ստանդարտ վկայակոչումն է։ ՆԻՈԴ-ը ներկայացրել է ամբողջ աշխատության էլեկտրոնային տարբերակը, որը creative commons արտոնագրով CC BY 3.0. 2011 թվականի դեկտեմբերի 11-ին հասնելի է ներբեռնման համար։

Ուսումնասիրություններ են կատարվել նաև 1995 թվականի Սրեբրենիցայի ջարդերի հետ կապված, որի արդյունքում ստեղծվել է Srebrenica: a ‘safe’ area հաշվետվությունը, որին հաջորդել է Կոկ երկրորդ կաբինետի հրաժարականը։

Այլ հրապարակումներ 
 Post, Peter / Gijsbers, Harco: The Encyclopedia of Indonesia in the Pacific War. Publisher: Brill, Leiden/Boston, 2010. ISBN 9789004168664
 Withuis, Jolande / Mooij, Annet (eds.): The Politics of War Trauma, The Aftermath of World War II in Eleven European Countries. Publisher: Aksant, Amsterdam, 2010. ISBN 9789052603711
 Boender, Barbara / Haperen, Maria van / Üngör, Ugu: The Holocaust and other genocides. An introduction. Publisher: Amsterdam University Press, Amsterdam, 2012. ISBN 9789089643810
 Adler, Nanci: Keeping Faith with the Party: Communist Believers Return from the Gulag. Publisher: Indiana University Press, Bloomington, 2012. ISBN 9780253357229
 Keizer, Madelon de (ed.) / Bakker, Marjo (ed.) / Griffin, Roger (ed.): Fascism. Journal of Comparative Fascist Studies. Publisher: Brill, Leiden, 2012.

Պատկերասրահ

Ծանոթագրություններ

Արտաքին հղումներ 
 Պաշտոնական կայք (անգլերեն)

Արխիվներ
Գիտահետազոտական ինստիտուտներ
Ցեղասպանության ուսումնասիրության կենտրոններ
Նիդերլանդների գիտահետազոտական ինստիտուտներ